Coordenadas: 34°N 36°L﻿ / ﻿34, -36

*Non confundir con Levante peninsular*
**Países do Levante mediterráneo.**  
En verde escuro: países constituíntes (Chipre, provincia de Hatay, Israel, Líbano, Siria e Xordania)  
En verde medio: países dos que algunhas das súas rexións están incluídas na rexión do Levante (Iraq e Sinaí)  
En verde claro: países incluídos ás veces na rexión do Levante (Exipto, Grecia e Turquía)
O termo **Levante** ou, máis especificamente, **Levante mediterráneo**, alude historicamente a unha gran zona de Oriente Próximo situada ao sur dos montes Tauros, limitada polo mar Mediterráneo ao oeste, o deserto árabe ao sur e Mesopotamia ao leste. 

Non inclúe as montañas do Cáucaso nin ningunha parte da península árabe ou Anatolia, aínda que ocasionalmente inclúese Cilicia.

A península do Sinaí tamén se inclúe, pero como área marxinal, como ponte entre o Levante e o norte de Exipto.

Ocasionalmente, os pobos levantinos dominaron a rexión situada entre o Sinaí e o río Nilo, pero esta rexión exclúese do Levante xeográfico.

Esta rexión ten sido unha zona comercial por excelencia, con distintas rutas comerciais que unían a costa e Exipto cos países do Oriente Medio, o que tamén provocou que fose durante séculos o escenario de distintos conflitos bélicos entre os pobos que intentaban manter o control do lucrativo comercio que discorría pola zona.

O *Levante* é tamén o nome da conca oriental do mar Mediterráneo (mar Levantino). As súas fosas descenden até cerca de 3 300 m (cerca da illa de Creta). 

Tamén foi un paso comercial importante, posto que está no cruzamento de varias vías de comunicación míticas: as antigas dos fenicios, ruta da seda, ruta marítima ao Extremo Oriente polo canal de Suez etc. 

Está limitada por Turquía, Chipre, Israel, Líbano, Siria e Exipto.

Xeografía
---------

Abarca principalmente os países de Israel, Xordania, Líbano, Siria e os Territorios Palestinos. Na zona converxen tres placas tectónicas importantes: a africana, a eurasiática, mar Vermello e Irán. Os límites entre as placas tectónicas seguen a liña Azores, Xibraltar, África do Norte, mar Vermello e Irán. A placa árabe estase movendo cara ao norte contra a placa de Anatolia (Turquía) na falla do leste de Anatolia, e o límite entre a placa Exea e a Anatolia do leste é activo sismicamente.

Clima
-----

Os países do Levante son sobre todo áridos ou semiáridos, sometidos a frecuentes secas; porén, existen extensións de bosques e vales fértiles. A rexión abunda en prados, devesas, zonas desérticas e montañas. A escaseza de auga é un problema en moitas partes, cunha demanda de auga potábel en aumento debido a que as poboacións están en continuo crecemento, mentres que a salinización e a contaminación ameazan os ríos. A maior fonte de auga é o mar de Galilea, desde o que se leva auga para regar amplas zonas, como o deserto do Néguev. En Libia realizouse unha grande obra de enxeñaría, o Gran Río Artificial, que leva auga por medio de acuedutos até as cidades, desde acuíferos orixinados na última glaciación, desgrazadamente non renovábeis. A rega por inundación de sucos ou por aspersión utilízase extensivamente, cubriedo case o total das terras destinadas á agricultura.

As temperaturas oscilan entre os -10 °C e os 25 °C en xaneiro, e entre os 20 °C e máis de 35 °C en xullo. As temperaturas anuais na maior parte da rexión non sufriron case ningún cambio durante o período 1901-96, pero se prevé un aumento de 1 ou 2 °C cara ao ano 2030.

Notas
-----

1. 1 2  Beaumont, Peter; Blake, Gerald H. & Wagstaff, J. Malcolm (1988): *The Middle East: A Geographical Study*. David Fulton, Ed. ISBN 1-8534-6093-1, páx. 22.
2. ↑  Muehlberger, Bill. "The Arabian Plate". *NASA, Johnson Space Center*. Arquivado dende o orixinal o 6 de xullo de 2007. Consultado o 4 de febreiro de 2022.
3. 1 2  Watson, Robert T.; Zinyowera, Marufu C. & Moss, Richard H. "Chapter 7: Middle East and Arid Asia". *IPCC Special Report on The Regional Impacts of Climate Change, An Assessment of Vulnerability*. Consultado o 4 de febreiro de 2022.
4. ↑  "Water managed areas and irrigation". *Food and Agriculture Organization (FAO)*. Consultado o 4 de febreiro de 2022.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Levante mediterráneo*** |

### Bibliografía

* Roaf, Michael (1992). *Mesopotamia y el antiguo Oriente Medio*. Folio. ISBN 84-7583-347-0.
* Ben-Tor, Amnon (2004). *La arqueología del antiguo Israel*. Ediciones Cristiandad. ISBN 84-7057-482-5.
* Reichert, Rolf (1973). *Historia de Palestina*. Editorial Herder. ISBN 84-254-0604-8.
* Arab, Khaled (2006). *Reflexiones de un árabe laico*. Club Universitario. ISBN 84-8454-453-2.
* Shaban, M. A. (1979). *Historia del Islam*. Ediciones Guadarrama. ISBN 84-335-0252-2.
* Runciman, Steven (1973). *Historia de las cruzadas*. Alianza Editorial. ISBN 978-84-206-2997-1.
* Maalouf, Amin (1996). *Las cruzadas vistas por los árabes*. Alianza Editorial. ISBN 84-206-0782-7.
* Braudel, Fernand (1987). *El Mediterráneo y el mundo Mediterráneo en la época de Felipe II*. Fondo de Cultura Económica. ISBN 968-16-0775-9.
* Lewis, Bernard (1996). *El Oriente próximo: Dos mil años de historia*. Crítica. ISBN 84-7423-801-3.
* Hourani, Albert (2007). *La historia de los Arabes*. Ediciones B - México. ISBN 84-666-1538-5.
* López García, Bernabé (1997). *El mundo árabo-islámico contemporáneo: Una historia política*. Ed. Síntesis. ISBN 84-7738-488-6.
* Gatier, Pierre-Louis; Binst, Oliver & Polidori, Robert (2000). *Oriente próximo: Historia y arqueología*. Könemann. ISBN 3-8290-0498-2.

### Outros artigos

* Crecente fértil

### Ligazóns externas

* Encer, Craig (2006). "Levantine Heritage". Consultado o 4 de febreiro de 2022.
* Hilda (2006). "Sumerios y acadios". Consultado o 4 de febreiro de 2022.
* Sharp, Jeremy (15 de setembro de 2006). "CRS Report for Congress -- Lebanon: The Israel-Hamas-Hezbollah Conflict". CRS Online. Consultado o 4 de febreiro de 2022.
* Francia y el Levante, 1920

---

|  |  |
| --- | --- |
| Este artigo tan só é un bosquexo |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---


|  |  |
| --- | --- |
| Control de autoridades | 
* Wd: Q81483
* WorldCat
* VIAF: 239021011
* BRE: 2135368
* EBID: ID
* GeoNames: 305104
* GND: 4196563-2
* Pleiades: 930907033
* TGN: 7001519
* Treccani: levante

 |